Kassav'

Kassav' ta un agrupashon musikal karibense formá na Guadeloupe na 1979. E grupo ta kreadó di e ritmo zouk. E integrantenan fiho di e banda ta Jocelyne Béroard, Jean-Philippe Marthély, Patrick St. Eloi, Jean-Claude Naimro, Claude Vamur i Georges Décimus (kende a bandona e grupo pa forma "Volt Face" i despues a bolbe bek). E nomber di e banda ta derivá di e palabra den idioma franses krioyo pa un plato lokal trahá ku wortel di kasava. 

 Historia 
Kassav' a wòrdu formá na 1979 pa e músikonan Pierre-Edouard Décimus i Jacob F. Desvarieux. Su músika tabata basá riba e ritmo "gwo ka" di Guadeloupe i "ti bwa en mendé" di Martinique. Huntu i influensiá pa bandanan konosí di Republika Dominikano, Haiti i Guadeloupe, manera Experience 7, Grammacks, Exile One, Les Aiglons, Tabou Combo i Les Freres Dejean, nan ta disidí di krea músika di karnaval guadelupeño. Usando e estilo kadens-kalipso i kompa den un forma mas orkestrá, moderno i rafiná ta nase e ritmo rapido ku yama zouk. 

Kassav' tabata e promé banda pa aplika e teknologia MIDI (Musical Instrument Digital Interface) na kadans i pa krea fushon entre e estilo aki i funk i makossa. 

Na ougùstùs 1981 Kassav' ta kuminsa hasi presentashon den henter área di Karibe, akompañá pa e dos bailadó Catherine Laupa i Marie-José Gibon. Ku tempu e banda a kosechá fama internashonal, entre otro na Fransia, Afrika i den Karibe. Kassav' a saka mas di 20 album, banda di disko kompakto i 12 album solo grabá pa miembronan di e banda.

 Link eksterno 
 Wepsait ofisial 
 Kassav' na RFI Music

Category:Grupo musikal
Category:Karibe